شەفەق نیوز ٠ لیوا روکن ئەکرەم سەدام فەرماندەی ئۆپراسیۆنەگان بەسرە،
ئمڕوو دووشەمە، دووپاتکرد ک هەر پەلاماریگ یا پێشێلکارییگ لەبان دەزگا ودامەزراوەیل
و کادرەیل دەوڵەتەگە رەتکریاگە و یاسا سزادەریە.
سەدام لە بەیاننامەیگ رەسیە ئاژانس شەفەق نیوز وت: هێزە ئەمنیەگان
رکدارن لە دابینکردن مقەیەتی کادەر پزشکیەگان و دامەزراوەیل وەڕێۆبەرایەتی تەندروسی
بەسرە.
وتیش؛ فەرماندەی ئۆپراسیۆنەگان ئەوەسا پاڵپشتی هەڵوێست ئەمنی لە خەسەخانەگان
و ناوەندە تەندروسیەگان لە ناوەند پارێزگای بەسرە کەێد.
سەدام دەسخوەشی لە ئەو دەور گەورا و کار مرۆییە ئەرا وەڕێۆبەرایەتی تەندروسی
بەسرە وکادرە پزشکیەگان لەو ماوەی گوزەیشتە کرد ک بڵاوبوین ڤایرۆس کۆڕۆنا وەخوەی دی.
وتیش؛ بایەدە هێزە ئەمنیەگان
ک وەرپرسن لە مقەیەتی خەسەخانەگان وەرپرسایەتی ئەمنی خوەیان لە مقەیەتی کادرەیل وەزارت
تەندروسی لەمەوقەی دەوام فەرمییان هەڵگرن
